TACC ครึ่งหลังกลับมาแกร่ง
ผู้บริหาร TACC ออกมาส่งสัญญาณว่าจะเริ่มเห็นผลประกอบการเข้าสู่ภาวะปกติได้ตั้งแต่ไตรมาส 2/2561 เป็นต้นไป เนื่องจากเริ่มเคลียร์ผลกระทบจากภาษีน้ำตาลได้เรียบร้อยแล้ว และธุรกิจตัวแทนลิขสิทธิ์ Rilakkuma ที่เริ่มทยอยรับรู้รายได้เข้ามา
22 มิ.ย. 2561

คุณค่าบริษัท
ผู้บริหาร บริษัท ที.เอ.ซี. คอนซูเมอร์ จำกัด (มหาชน) หรือ TACC ออกมาส่งสัญญาณว่าจะเริ่มเห็นผลประกอบการเข้าสู่ภาวะปกติได้ตั้งแต่ไตรมาส 2/2561 เป็นต้นไป เนื่องจากเริ่มเคลียร์ผลกระทบจากภาษีน้ำตาลได้เรียบร้อยแล้ว และธุรกิจตัวแทนลิขสิทธิ์ Rilakkuma ที่เริ่มทยอยรับรู้รายได้เข้ามา
ขณะที่ภาพรวมผลประกอบการในช่วงครึ่งปีหลังจะมีการเติบโตได้ดีกว่าในช่วงครึ่งปีแรก เพราะผลกระทบจากการจัดเก็บภาษีน้ำตาลจะหมดไปตั้งแต่ช่วงไตรมาส 2 ตามที่กล่าวไว้
อีกทั้งทาง TACC ได้ทำการพัฒนาและปรับสูตรเครื่องดื่มใหม่ที่ใช้น้ำตาลน้อยแต่ยังคงความหอมหวานอร่อยไว้คงเดิมแต่ก็จะลดภาระภาษีน้ำตาลได้
สำหรับความคืบหน้าของบริษัทร่วมทุนภายใต้ชื่อบริษัท สยาม เกตเวย์ จำกัด ได้ทำการจดทะเบียนจัดตั้งไปเป็นที่เรียบร้อยแล้วเมื่อสิ้นเดือนพฤษภาคมที่ผ่านมา และจะเริ่มดำเนินธุรกิจได้ตั้งแต่เดือนกรกฎาคม 2561 นี้ โดยจะให้บริการแบบเบ็ดเสร็จในจุดเดียว One Stop Service ตั้งแต่การออกแบบบรรจุภัณฑ์ การตลาด และจัดจำหน่ายผ่านช่องทางการจัดจำหน่ายเพื่อส่งออกไปยังต่างประเทศทั้งในรูปแบบ Online, Offline, B2B, B2C และสถานที่ขายสินค้าปลอดภาษี (Duty Free) ต่าง ๆ ในภูมิภาคใกล้เคียง โดยเฉพาะประเทศจีน
ทั้งนี้ การจัดตั้งบริษัท สยามเกตเวย์ จำกัด นี้ ทางผู้บริหารระบุว่าจะช่วยทำให้เป้าหมายระยะ 3-5 ปีของบริษัทจะมีสัดส่วนรายได้จากต่างประเทศเพิ่มขึ้นจาก 10% เป็น 30% ได้
อย่างไรก็ตาม ก่อนหน้านี้ทางด้านนักวิเคราะห์ บล.ฟินันเซีย ไซรัส มองว่าแนวโน้มกำไรน่าจะกลับมาฟื้นตัวในไตรมาส 2/2561
ประเด็นหลักคือ การเริ่มขายเครื่องดื่มผงสูตรใหม่ที่มีส่วนผสมน้ำตาลน้อยลง จะช่วยปรับลดต้นทุนการผลิต และคาดเห็นการฟื้นตัวของอัตรากำไรขั้นต้นอีกครั้ง และยังมีการเริ่มวางขายโดนัททวิสต์ รสช็อคโกแลตในร้าน 7-11 แล้ว กอปรกับเป็นช่วงหน้าร้อน ซึ่งเป็น High Season ของการขายเครื่องดื่ม และคาดกำไรจะอ่อนตัวลงในไตรมาส 3/2561 ที่เป็นช่วง Low Season ก่อนจะกลับมาฟื้นตัวและทำจุดสูงสุดของปีในไตรมาส 4/2561
โดยคาดเห็นการกลับมาของเครื่องดื่ม Hershey’s อีกครั้งในช่วงครึ่งหลังของปี 2561 ที่จะกลายเป็นโถกดถาวรในบางสาขา รวมถึงคาดเห็นความชัดเจนมากขึ้นของรายได้ค่าธรรมเนียมจากการเป็นตัวแทนให้สิทธิ์ใช้ตัวการ์ตูน Rilakkuma และผองเพื่อน (License providing agent) ให้กับลูกค้าได้ทั้งหมด 7 ประเทศ ได้แก่ ไทย สิงคโปร์ มาเลเซีย กัมพูชา ลาว เวียดนาม และเมียนมา ซึ่งบริษัทจะเริ่มรับรู้รายได้จาก License Fee นี้ตั้งแต่ไตรมาส 2/2561 เป็นต้นไป
อีกทั้งยังคงประมาณการกำไรสุทธิปี 2561 ไว้ที่ 125 ล้านบาท เพิ่มขึ้น 11.3% จากงวดเดียวกันของปีก่อน และคงราคาเป้าหมาย 6 บาท คงคำแนะนำ “ซื้อ”
…
ผู้ถือหุ้นรายใหญ่
รายชื่อกรรมการ